РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 11
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 07.10.2025 г. 

Днес, 07.10.2025 г. /вторник/ от 11.00 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват: експертния сътрудник на комисията Маргарита Лакова, главен експерт – съдебна администрация, дирекция ЧРАТОКИ, АВСС.

Д Н Е В Е Н   Р Е Д:

1. ОТНОСНО: Предложение от и. ф. главен прокурор за кадрово обезпечаване на дейности, свързани със сградния фонд, материално-техническото обслужване и финансово-стопанската дейност в районните прокуратури от първа група във връзка с Правилника за изменение и допълнение на Правилника за администрацията на ПРБ.  /№ ВСС-14037/02.10.2025 г./

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА предложението на и. ф. главен прокурор за кадрово обезпечаване на дейности, свързани със сградния фонд, материално-техническото обслужване и финансово-стопанската дейност в районните прокуратури от първа група във връзка с Правилника за изменение и допълнение на Правилника за администрацията на ПРБ. 
1.2. ИЗПРАЩА писма до административните ръководители на Окръжна прокуратура – Бургас, Окръжна прокуратура – Варна и Окръжна прокуратура – Пловдив, във връзка с изменение и допълнение на Правилника на администрацията на ПРБ /обн. ДВ, бр. 34 от 22.04.2025 г./, чл. 57, ал. 2 относно промените в звената, осигуряващи финансово-стопанското/счетоводното обслужване в прокуратурите от първа група, да изготвят информация, в която да посочат към момента кои щатни бройки от утвърдените длъжности по направление финансово-стопански/счетоводни дейности е възможно да бъдат трансформирани или прехвърлени по щатовете на РП-Бургас, РП-Варна и РП-Пловдив. В случай, че посочените щ. бр. са заети, то следва съдебните служители да бъдат назначени на основание чл. 343, ал. 2 от ЗСВ в съответната районна прокуратура, считано от 30.10.2025 г.
	1.3. ИЗПРАЩА писма до Районна прокуратура – Бургас, Районна прокуратура – Варна и Районна прокуратура – Пловдив, във връзка с изменение и допълнение на Правилника на администрацията на ПРБ /обн. ДВ, бр. 34 от 22.04.2025 г./, чл. 57, ал. 2 касаещ промени в звената, осигуряващи финансово-стопанското/счетоводното обслужване в прокуратурите от първа група, да изразят становище относно необходимостта на щатни бройки за обезпечаване на длъжности по направление финансово-стопански/счетоводни дейности, считано от 30.10.2025 г. 

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:

ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1.	УКАЗВА на административните ръководители на Окръжна прокуратура – Бургас, Окръжна прокуратура – Варна и Окръжна прокуратура – Пловдив, във връзка с изменение и допълнение на Правилника на администрацията на ПРБ /обн. ДВ, бр. 34 от 22.04.2025 г./, чл. 57, ал. 2, в случаите на необходимост експертите, обществени поръчки в окръжните прокуратури да подпомагат дейностите по възлагане на обществени поръчки (документации за участие, решения и обявления) за доставки/услуги и строителство, за нуждите на районната прокуратура и териториалните отделения в съдебния район.
МОТИВИ: Щатни бройки за длъжността „експерт, обществени поръчки“ са разкрити в окръжните прокуратури, предвид измененията на ПАПРБ през 2018 г. и увеличения обем на възлаганите дейности /доставки, услуги, строителство/, обезпечаващи нуждите на окръжните прокуратури и съответните районни прокуратури и териториални отделения от съдебния район. Към настоящия момент по щат и трите окръжни прокуратури разполагат с щатни бройки за длъжност „експерт, обществени поръчки“.

1.2. РАЗКРИВА, на основание чл. 30, ал. 5, т. 8 от ЗСВ, 1 /една/ щ. бр. за длъжност „домакин“ в Районна прокуратура – Бургас.

1.3. СЪКРАЩАВА, на основание чл. 30, ал. 5, т. 8 от ЗСВ, 1 /една/ щ. бр. за длъжност „главен специалист СУСИ“ в Окръжна прокуратура – Пловдив.
1.4. РАЗКРИВА, на основание чл. 30, ал. 5, т. 8 от ЗСВ, 1 /една/ щ. бр. за длъжност „домакин“ в Районна прокуратура – Пловдив.
1.5. УКАЗВА на административния ръководител на Районна прокуратура – Пловдив, при изразено съгласие на съдебния служител, заемащ длъжност „главен специалист СУСИ“ в ОП-Пловдив, да приложи разпоредбата на чл. 343, ал. 2 от ЗСВ.

МОТИВИ: Налице е необходимост от разкриване на щатни бройки за длъжността „домакин“ в Районна прокуратура – Бургас и Районна прокуратура – Пловдив с цел осигуряване на дейностите по организиране на получаването, съхраняването и стопанисването на стоково-материалните ценности, като съдебните служители ще бъдат материално-отговорни лица.
По щат Окръжна прокуратура – Пловдив разполага с 2 щ. бр. за осигуряването на финансово-стопанската дейност – „главен специалист СУСИ“ и „младши специалист – домакин“. След измененията на чл. 57, ал. 2 в ПАПРБ /обн. ДВ, бр. 34 от 22.04.2025 г./ ОП-Пловдив няма да има ангажимент по посочените дейности за целия съдебен район. 
С оглед изложеното съкращаването на една щ. бр. „главен специалист СУСИ“ в Окръжна прокуратура – Пловдив и разкриването на една щ. бр. „домакин“ в Районна прокуратура – Пловдив е необходимо и целесъобразно.

Необходимите средства за осигуряване на възнаграждението на 1 /една/ щ. бр. за длъжността „домакин“ в Районна прокуратура – Бургас и 1 /една/ щ. бр. за длъжността „домакин“ в Районна прокуратура – Пловдив ще бъдат финансово обезпечени за сметка на бюджета на ПРБ за 2025 г.

ВНАСЯ предложението в заседание на Прокурорската колегия на Висшия съдебен съвет, насрочено на 15.10.2025 г., за разглеждане и произнасяне. 

2. ОТНОСНО: Предложение от и. ф.  главен прокурор във връзка с предложение на административния ръководител на Апелативна прокуратура – София за:
- трансформиране на 1 /една/ щ. бр. за длъжност „главен специалист – административна дейност“ в 1 /една/ щ. бр. за длъжност „административен секретар“
- съкращаване на 1 /една/ щ. бр. за длъжност „завеждащ служба-регистратура на класифицирана информация“ 
- разкриване на 1 /една/ щ. бр. за длъжност „завеждащ служба“, служба „Регистратура и деловодство“ в Администрацията на главния прокурор. /рег. № ВСС-13403/15.09.2025 г./

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА предложението от и. ф.  главен прокурор - трансформиране на 1 /една/ щ. бр. за длъжност „главен специалист – административна дейност“ в 1 /една/ щ. бр. за длъжност „административен секретар“ в Апелативна прокуратура – София; съкращаване на 1 /една/ щ. бр. за длъжност „завеждащ служба-регистратура на класифицирана информация“ по щата на Апелативна прокуратура – София и разкриване на 1 /една/ щ. бр. за длъжност „завеждащ служба“, служба „Регистратура и деловодство“ в Администрацията на главния прокурор.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:

ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ДАВА СЪГЛАСИЕ за трансформиране на 1 /една/ щ. бр. за длъжност „главен специалист – административна дейност“ в 1 /една/ щ. бр. за длъжност „административен секретар“ в Апелативна прокуратура – София.

МОТИВИ: Към настоящия момент утвърдената щатна численост на магистратите в Апелативна прокуратура – София е 43 щ. бр., а на съдебните служители – 52 щ. бр. Съотношението съдебни служители / магистрати – 1 : 1,26 е по-ниско от средното за страната, което е 1 : 1,33.
Функциите на административният секретар са свързани с дейността по ръководството, организацията и контрола на работата на специализираната администрация и подпомага дейността на съдебния администратор. АП-София не разполага с такъв щат, поради което дейностите по организацията, ръководството и контрола на работата на съдебните служители както от общата, така и от специализираната администрация се осъществява от съдебния администратор, който отговаря и за управлението на административната, финансово-счетоводната, информационната и деловодната дейност в Апелативна прокуратура – София. 

Необходимите средства за осигуряване на по-високия размер на възнаграждението на 1 /една/ щ. бр. за длъжността „административен секретар“ ще бъдат финансово обезпечени за сметка на бюджета на ПРБ за 2025 г.

2.2. СЪКРАЩАВА, на основание чл. 30, ал. 5, т. 8 от ЗСВ, 1 /една/ щ. бр. за длъжност „завеждащ служба – регистратура на класифицираната информация“ в Апелативна прокуратура – София.
2.3. РАЗКРИВА, на основание чл. 30, ал. 5, т. 8 от ЗСВ, 1 /една/ щ. бр. за длъжност „завеждащ служба“, служба „Регистратура и деловодство“ в Администрацията на главния прокурор.

МОТИВИ: След отделянето на НСлС предвид настъпилите промени в чл. 138, ал. 1, т. 2 и т. 4 и чл. 150 от ЗСВ със ЗИД на ЗСВ /обн., ДВ, бр. 6 от 21.01.2025 г. бяха съкратени щ. бр. за съдебни служители от щатовете на ВКП и АГП, което доведе до затруднения в работата на звена от общата администрация. С цел осигуряване на кадровата обезпеченост е необходимо разкриване на една щ. бр. за длъжност „завеждащ служба“, служба „Регистратура и деловодство“ по щата на Администрацията на главния прокурор.

Необходимите средства за осигуряване на възнаграждението на 1 /една/ щ. бр. за длъжността „завеждащ служба“ ще бъдат финансово обезпечени за сметка на бюджета на ПРБ за 2025 г.

ВНАСЯ предложението в заседание на Прокурорската колегия на Висшия съдебен съвет, насрочено на 15.10.2025 г., за разглеждане и произнасяне. 

3. ОТНОСНО: Предложение от и. ф. главен прокурор за отмяна на решение по протокол № 30 от 17.09.2025 г., т. 34 на Прокурорската колегия на ВСС относно трансформиране на 2 /две/ щ. бр. за длъжност „шофьор-призовкар“ в 2 /две/ щ. бр. „старши специалист-снабдител, той и шофьор“ и 1 /една/ щ. бр. за длъжност „старши специалист-материално осигуряване“ в 1 /една/ щ. бр. „старши специалист-домакин“. /рег. № ВСС-13939/30.09.2025 г./

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ОТХВЪРЛЯ предложението от и. ф. главен прокурор за отмяна на решение по протокол № 30 от 17.09.2025 г., т. 34 на Прокурорската колегия на ВСС.
МОТИВИ: Предвид отговорността и дейностите по закупуване на стоки и материали; оформяне, организиране и доставка на документите; проверката на доставените стоки и материали; отчетността по приемане и предаване на материалите; организиране ремонта на повредено имущество, както и управлението на моторните превозни средства на прокуратурата е недопустимо осъществяването от съдебни служител, заемащи длъжност „шофьор-призовкар“.
По отношение  отговорността и дейностите по осъществяване на материално-техническото снабдяване с инвентар, техника, консумативи, материали и обзавеждане на всички магистрати и съдебни служители, разположени в трите сгради на АП-София е необходимо наличието на щ. бр. за длъжност „старши специалист-домакин“. 

4. ОТНОСНО: Искане от и. ф. административен ръководител на Окръжна прокуратура – Хасково за разкриване на 1 /една/ щ. бр. за длъжност „съдебен деловодител“. /№ ВСС-13636/23.09.2025 г./

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ИЗПРАЩА искането от и. ф. административен ръководител на Окръжна прокуратура – Хасково на и. ф. главен прокурор, за становище.

5. ОТНОСНО: Доклад от директора на дирекция „Правна“, АВСС относно предложение от Съвета на Европа за реализиране на проект за подпомагане на дигиталната трансформация на съдебната система чрез съчетаване на управлението на промяната с укрепването на институционалния капацитет.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ПРИЕМА ЗА СВЕДЕНИЕ доклада от директора на дирекция „Правна“, АВСС.

6. ОТНОСНО: Извлечение от решение по протокол № 11/12.09.2025 г., т. 2 на комисия „Съдебна карта, натовареност и съдебна статистика“ към Съдийската колегия на ВСС. 

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ПРИЕМА ЗА СВЕДЕНИЕ решението по протокол № 11/12.09.2025 г., т. 2 на комисия „Съдебна карта, натовареност и съдебна статистика“ към СК на ВСС. 

ПРЕДСЕДАТЕЛ 
НА КОМИСИЯТА:      /П/
ГЕРГАНА МУТАФОВА